Henrik Dalsgaard fra serie 2-klubben Møldrup/Tolstrup skifter til AaB på en 2-årig kontrakt.

Den 19-årige angriber har i efterårets 11 kampe har scoret 17 mål i serie 2 for Møldrup/Tolstrup. Det gjorde angriberen til en ombejlet herre i efteråret. Både AaB, Viborg og Skive var ude efter Henrik Dalsgaard. TV2/Nord stillede i efteråret skarpt på den farlige angriber, og dengang var ingen Møldrup/Tolstrup i tvivl om angriberens store talent. Han skulle videre lød det fra alle i klubben. I AaB ser sportsdirektør Lynge Jakobsen også store muligheder i serie 2 topscoreren. - Naturligvis er både Henrik og vi klar over, at der vil blive tale om en tilvænningsperiode, men vi ser med spænding frem til at følge udviklingen, siger Lynge Jakobsen. Henrik Dalsgaard glæder sig til at starte træningen i AaB den 7. januar. - Det har været vigtigt for mig, at AaB's andethold er placeret i 2. division, og i første omgang er mit mål hurtigst muligt at etablere mig her, siger Henrik Dalsgaard, der er tildelt trøje nummer 20.